CELEX: 32012D0815
Language: lv
Date: 2012-12-19 00:00:00
Title: 2012/815/ES, Euratom: Komisijas Īstenošanas lēmums ( 2012. gada 19. decembris ), ar kuru groza Lēmumu 96/564/Euratom, ar ko Austrijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2012) 9539)

21.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 352/57
            
         KOMISIJAS ĪSTENOŠANAS LĒMUMS
   (2012. gada 19. decembris),
   ar kuru groza Lēmumu 96/564/Euratom, ar ko Austrijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2012) 9539)
   (Autentisks ir tikai teksts vācu valodā)
   (2012/815/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
   tā kā:
   
               (1)
            
            
               Saskaņā ar 378. panta 1. punktu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) Austrija var turpināt uzlikt nodokli X pielikuma A daļas 2. punktā paredzētajiem darījumiem; šie darījumi ir jāņem vērā PVN resursu bāzes noteikšanai.
            
         
               (2)
            
            
               Saskaņā ar 378. panta 2. punktu a) apakšpunktu Direktīvā 2006/112/EK Austrija var turpināt atbrīvot no nodokļa X pielikuma B daļas 5. un 9. punktā paredzētos darījumus; šie darījumi ir jāņem vērā PVN resursu bāzes noteikšanai.
            
         
               (3)
            
            
               Sestās direktīvas 28. panta 3. punkta a) apakšpunkta piemērošanas nolūkā akta par Austrijas Republikas pievienošanos Eiropas Kopienai (3) IX pielikuma (Nodokļu politika) 2. punkta h) apakšpunktā Austrijai bija atļauts saskaņā ar E pielikuma 2. punktu līdz 1996. gada 31. decembrim uzlikt pievienotās vērtības nodokli pakalpojumiem, ko sniedz zobu tehniķi, darbojoties savā profesijā, kā arī zobu protēzēm, ko zobārsti un zobu tehniķi piegādā Austrijas Sociālās apdrošināšanas iestādēm; tādējādi attiecīgā Komisijas piešķirtā atļauja PVN pašu resursu bāzes noteikšanas nolūkā arī būtu jāatceļ.
            
         
               (4)
            
            
               Sestās direktīvas 28. panta 3. punkta b) apakšpunkta piemērošanas nolūkā akta par Austrijas Republikas pievienošanos Eiropas Kopienai IX pielikuma (Nodokļu politika) 2. punkta i) apakšpunktā Austrijai bija atļauts atbrīvot no pievienotās vērtības nodokļa valsts pasta dienestu sniegtus telekomunikāciju pakalpojumus līdz brīdim, kad Padome būs pieņēmusi kopīgu shēmu šādu pakalpojumu aplikšanai ar nodokli vai līdz dienai, kad visas pašreizējās dalībvalstis, kuras piemēro pilnīgu atbrīvojumu, beidz to piemērot, atkarībā no tā, kas notiek vispirms, taču jebkurā gadījumā līdz 1995. gada 31. decembrim; tādējādi attiecīgā Komisijas piešķirtā atļauja PVN pašu resursu bāzes noteikšanas nolūkā arī būtu jāatceļ.
            
         
               (5)
            
            
               Komisija attiecībā uz Austriju, pamatojoties uz Regulu (EEK, Euratom) Nr. 1553/89, pieņēma Lēmumu 96/564/Euratom, EK (4), ar ko Austrijai no 1995. gada 1. janvāra atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam.
            
         
               (6)
            
            
               Komisija lūdza Austriju pārbaudīt, vai šādas Austrijai piešķirtās atļaujas bez skaidri noteikta laika ierobežojuma vēl ir nepieciešamas, un to apstiprināt Komisijai; Austrija apstiprināja, ka šīs abas atļaujas vairs nav nepieciešamas.
            
         
               (7)
            
            
               Savienības noteikumu skaidrības un pārredzamības labad noteikumi, kas ir novecojuši vai vairs nav spēkā, būtu jāatceļ.
            
         
               (8)
            
            
               Šajā lēmumā paredzētie pasākumi ir saskaņā ar Padomdevējas komitejas par pašu resursiem atzinumu,
            
         IR PIEŅĒMUSI ŠO LĒMUMU.
   1. pants
   1.   Ar šo svītro Lēmuma 96/564/Euratom, EK 2. panta 1. punktu.
   2.   Ar šo svītro Lēmuma 96/564/Euratom, EK 2. panta 2. punktu.
   2. pants
   Šis lēmums ir adresēts Austrijas Republikai.
   
      Briselē, 2012. gada 19. decembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.
   
      (3)  OV C 241, 29.8.1994., 336. lpp.
   
      (4)  OV L 247, 28.9.1996., 39. lpp.